**ΑΝΑΚΟΙΝΩΣΗ**

για το σεμινάριο

«**Αρχές της επιστήμης των υπολογιστών. Εισαγωγή στον προγραμματισμό**»

Στόχος του σεμιναρίου είναι η εξοικείωση με βασικές έννοιες της επιστήμης των υπολογιστών και ιδιαίτερα με τον προγραμματισμό του υπολογιστή. Ειδικότερα, το σεμινάριο εστιάζει στις μορφές συλλογισμού και στις μεθόδους εργασίας που αξιοποιεί ο προγραμματιστής προσκειμένου να συλλάβει ένα πρόγραμμα για την επίλυση απλών προβλημάτων της πραγματικότητας. Το σεμινάριο δεν εστιάζει στην εκμάθηση μιας συγκεκριμένης γλώσσας προγραμματισμού (εφαρμοσμένη προσέγγιση της επιστήμης των Υπολογιστών), αλλά αποτελεί ένα πολύ χρήσιμο υπόβαθρο για τη μετάβαση στον εφαρμοσμένο προγραμματισμό συσκευών (όπως υπολογιστή, ρομπότ κλπ.) στο πλαίσιο της συγκεκριμένης γλώσσας προγραμματισμού που επιλέγεται κάθε φορά.

Την **Παρασκευή 15-2-2019** θα γίνει μια προκαταρκτική συνάντηση, στην **αίθουσα 9** και **ώρα 9:00-10:00**, κατά την οποία θα συζητηθεί πιο αναλυτικά το περιεχόμενο και το πλαίσιο διεξαγωγής του σεμιναρίου.

Η διδάσκουσα

Σοφία Χατζηλεοντιάδου

ΕΔΙΠ